《又次程嘉定三首》
宋代·洪咨夔

弈秋善为弈，轮扁工斲轮。
技惟进乎道，志乃乃疑於神。
渺渺谁进思，彼美西方人。
襟度倾盖旧，风味千里亲。
世熟血气老，年移鬓髭新。
谓我尚可教，语言去其陈。
云开岩石面，月写梅花真。
伫立望弗及，仙凡几何尘。
相从鸡黍约，尚及桃李晨。
我舟亦欲东，赠行为歌秦。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。